Cinenord

Cinenord AS er et norsk produksjonsselskap for film og TV-drama, med hovedkontorer i Oslo. Siden oppstarten i 2004 har Cinenord etablert seg som en av Nord-Europas ledende produsenter av høykvalitets-fjernsynsdrama, og har mottatt en lang rekke priser og nominasjoner for sine produksjoner. Produsent og administrerende direktør Silje Hopland Eik og kreativ leder/filmskaper Alexander Eik eier selskapet sammen med Beta Nordic Studios, som ble medeiere i 2021.

Cinenord har per desember 2021 produsert 29 spillefilmer og flere serier, rettet mot et bredt publikum. Cinenord har særskilt fokusert på sjangrene barne- og familiefilmer, samt krim- og dramaserier.

Etter oppstarten i 2004 fikk Cinenord umiddelbart anerkjennelse i den norske filmbransjen med barnefilmene Trigger og Jørgen + Anne = sant, som begge ble svært godt mottatt av målgruppen. Selskapet utmerket seg også med dramafilmen Vegas, og senere den populære filmserien om Varg Veum, basert på Gunnar Staalesens romanserie. Cinenord fortsatte sin dramasatsning med krimserien Wisting, basert på bøkene til Jørn Lier Horst. I TV-serien spiller Sven Nordin (Lilyhammer) og Carrie-Anne Moss (The Matrix) to av hovedrollene.

I 2021 kåret Scandinavian Business Awards Cinenord til «Best Film Production Company – Norway». Samme år mottok Cinenords dramaserie Atlantic Crossing Emmy-prisen for «beste TV-film eller miniserie».

Cinenords produksjoner og co-produksjoner 
 Trigger (2006)
 Karma (2006)
 Att göra en pudel (2006)
 Hoppet (2007)
 Mars & Venus (2007)
 Kandidaten (2008)
 Vegas (2009)
 Varg Veum – Skriften på veggen (2010)
 Varg Veum – Svarte får (2011)
 Jørgen + Anne = sant (2011)
 Varg Veum – I mørket er alle ulver grå (2011)
 Varg Veum – Dødens drabanter (2011)
 Varg Veum – De døde har det godt (2012)
 Varg Veum – Kalde hjerter (2012)
 Karsten og Petra blir bestevenner (2013)
 LasseMajas detektivbyrå - von Broms hemmelighet (2013)
 Karsten og Petra (2013; TV-serie)
 Karsten og Petras vidunderlige jul (2014)
 Karsten og Petra på vinterferie (2014)
 Kule kidz gråter ikke (2014)
 LasseMajas Detektivbyrå – Skygger over Valleby (2014)
 LasseMajas Detektivbyrå – Stella Nostra (2015)
 Karsten og Petra på safari (2015)
 Gråtass gir gass (2016)
 Gråtass gøy på landet (2016)
 Gråtass redder gården (2017)
 Karsten og Petra ut på tur (2017)
 Karsten og Petra lager teater (2017)
 Pony and Birdboy (2018)
 Karsten og Petra på skattejakt (2018)
 Wisting (2019-; TV-serie)
 Atlantic Crossing (2020; TV-serie)

Referanser

Eksterne lenker 
 

Norske filmselskaper
Selskaper etablert i 2004